TALLINNA NÕMME PÕHIKOOLI HOOLEKOGU KOOSOLEKU PROTOKOLL

04.03.2020 a.

kl 17.00-18.00

OSALEJAD: nimekiri eraldi lehel

PÄEVAKORD:

1. Huviringid

2. Telefonivaba päev

3. Koroonaviirus

4. Konteinerklassid

5. Pikapäevarühm

6. PISA testi tulemused

Muud teemad

7. Õpetajate kaasamine koostegemisse

Jooksvad küsimused

8. Olukorrast koolis ja kooliteel

9. Vaikuseminut

KOOSOLEKU KÄIK:

PÄEVAKORD

1. Kooli psühholoog Rene Kolon on uurinud õpilaste osalemist huviringides. Tulemustest ilmneb seos, et huviringides osalejad on enamasti ka õppeedukuselt tublid.

NPK-s on palju tasuta huviringe (rahvatants, koorilaul, sport, kunst). Tuleks lapsevanematele info jälle üle uuendada, sest mingil põhjusel kipub aasta alguses olema palju „ringivahetusi“ ja otsitakse uusi variante. Osalemise motivatsioon tihti seotud mingi suurema üritusega (nt laulu-tantsupidu). Huviringide ajad on sõltuvad kooli tunniplaanist, mis loksub reeglina paika septembri esimese paari nädala jooksul.

Muude erialaste huviringide tegevus pigem projektipõhine, kuhu on linna eelarvest keeruline raha saada. Pakkumise ja huvi korral on kool valmis pakkuma ruume.

Olemas SPIN-programm, mis pakub ringides osalemiseks tuge vähekindlustatud lastele ([https://www.spinprogramm.ee](https://www.spinprogramm.ee/)).

1. Koolipoolne ettepanek korraldada 12.3 koolis telefonivaba päev – nii õpilastele kui õpetajatele (eriolukorras telefoni kasutamine siiski lubatud). Esialgu alustada ühest päevast. Õpetajad hoiavad silma peal, et telefon püsiks sel päeval koolikotis. Teavituseks korraldatakse õpivahetunnid alates 5-st klassist, sest olukord telefonide kasutamise osas on eriti hull just 2. ja 3. astmes.

Selgitada, miks telefoni liigkasutamine halb on, kasutada selleks kooli seinatahvleid. Eriti informatiivne oleks kooliraadio võimalus.

Pakkuda õpilastele võimalust antud teemal argumenteeritult väidelda, korraldada debatte – seda eelregistreerimise alusel.

Õpilasesindajal mõte/ettepanek korraldada algklassidele koolis olevate mänguvahendite õpet või ka erinevaid võistlusi, et tekitada lastes rohkem huvi nende kasutamiseks.

1. Koolis olemas desinfektsiooni vahendid. Kooliõe poolt on õpetajatele jagatud info ja juhtnöörid nende kasutamiseks. Info olemas ka õpilastel.

Riskipiirkonnast reisilt tulnud õpilane on kodusel õppel järgmised kaks nädalat.

KÄTEPESU tähtsus antud olukorras eriti oluline. Marge kontrollis tualettruumide puhtust ja kätepesuseebi ning tualettpaberi kättesaadavust: tulemus – hommikul kõik puhas ja korrektne, kella 12-ks enam mitte nii väga. Sellega seoses ettepanek vahetada välja paberi dispenserid ja kaaluda võimalust hakata kasutama vahuseepi. Kool küsib uut pakkumist (uus hange?)

1. Oktoobris-novembris 2020 jõuavad kooli kolm konteinerklassi – 2x24 ja 1x12 – mis paigaldatakse kooli spordiväljakule. Koolil tuleb otsustada, kellele ja kuidas lisandunud klassid jagada.

Haridusameti andmetel on NPK piirkonnas algklassides alustamas ca 50 last. NPK eelkoolis on nimekirjas hetkel 40. Eeldatavalt õnnestub septembris alustada jälle ainult kahe paralleeliga.

1. Pikapäevarühma ei ole koolis olnud viimased kaks aastat. Seni asi suuresti ruumipuuduse taga olnud, eriti arvestades, et osa algklasse käis teises vahetuses.

Raamatukoguga ehk annab läbi rääkida nende ruumide kasutamise osas. Hetkel on probleem selles, et raamatukogu avab uksed kell 11, aga kool alustab 8-st. Kui oleks ligipääs raamatukogule ka vahepealse 3h raames, oleks sellest palju abi. Hoolekogu valmis ise raamatukoguga läbirääkimisi pidama ja vajadusel nt kaameratega turvariske maandama.

1. PISA testi tulemused laekunud. NPK-st tegi testi 39 15-aastast õpilast ja testi tulemusel oli meie kool Eesti keskmisest kõrgemal. PISA testil 6 erinevat tulemustaset.

Direktori hinnangul võiks tõmmata paralleeli, et “testi 30 lisapunkti (st kõrgem tulemus) on, nagu oleks ainet aasta võrra kauem õpitud”.

MUUD TEEMAD

1. Tõstatati ettepanek kutsuda vanemaid üles koostööle õpetajatega, st korraldada mingeid ühisüritusi või koolitusi/töötubasid.

Reeglina on probleem väheses suhtlemises ja peale vahetut kontakti lahenevad nii mõnedki mured. Senised õpetajate arenguvestlused ei ole vanemate-õpetajate konflikti välja toonud.

Kui on probleem mõne aineõpetajaga, siis suhtlemisjärjekord on kõigepealt klassijuhataja, kes siis vajadusel kontakteerub aineõpetajaga või kutsub kokku kõik – aineõpetaja, vanema ja õpilase.

JOOKSVAD KÜSIMUSED

1. Nõmme piirkonnas on olnud paar juhtumit, kus kambad valivad kellegi välja ja teevad talle nö kambaka (peksavad). Hoiatage lapsi, et nad ei looks bussis kellegagi silmsidet ja oleksid poiste seltskondade puhul bussis tähelepanelikud.

Koolis endiselt üleval põsktubaka (tupsu) probleem. Sel õppeaastal on politsei juba kaks korda koolis käinud, paraku seni ei paista see “hirmutamistaktika” tulemusi andvat ja veidi aja pärast kerkib probleem uuesti. Kooli seisukohalt on õpilaste selline käitumine ebasobiv, samas karistusvõimalusi napib. Kas oleks abi käskkirjast, rahatrahvist – hoolekogu saab anda koolile vanematepoolsed volitused asjaga tegelemiseks?

Pistelist kontrolli saab teha politsei ja sellega tuleks kindlasti jätkata.

1. (kaubamärgi) Vaikuseminut koolis ei toimi.

Küll saavad õpetajad seda igaüks omamoodi tõlgendada ja nt tunnikorra saavutamiseks ja õpilaste vahetunnist maha jahutamiseks “vaikuse minutit” nõuda.

1. Järgmine hoolekogu koosolek toimub 6.5.2020 kell 17.00

KOOSOLEKU JUHATAJA PROTOKOLLIJA

Tõnis Pärn Kristin Vaga